Document ID: /roh_data/filtered/fineweb-2-filterrobots_roh.jsonl.gz/66669

Chanzuns da Nadal
Chanzuns da Nadal pon ins il mument udir dapertut. En las butias, en ils radios e sin las vias va musica da Nadal. A chasa vegn er tadlà musica da Nadal. Chantà vegn er durant quest temp. Er en intginas chasadas vegnan chantadas chanzuns sco clara notg. Tge chanzuns na dastgan en nagin cas mancar?
Tschaina da Nadal
Il temp da Nadal è in temp plain tradiziuns. Per bleras famiglias è la tschaina da Nadal ina tradiziun. Tar intginas famiglias datti da Nadal fondue chinoise, tar autras raclette u forsa er insatge tut auter. Tradiziuns avant u suenter mangiar sco chantar u pachetar ora regals datti er en bleras famiglias. Avais vus er ina tradiziun speciala tar las tschaveras?
Regals
Da Nadal dovri regals. U betg? I dat bleras differentas sorts da regals. Cun tut questas pussaivladads èsi bel, sch'ins ha chattà il dretg regal. Sche tuts èn la finala selecziunads bain, e tutgan la noda n’è betg adina garantì.
Famiglia
Per blers gioga cunzunt la famiglia ina gronda rolla en quest temp. Blers giaudan da puspè vesair in l’auter, vegnir ensemen e baterlar sur da tut quai ch’è capità durant l’onn.
No-Gos e Must-Haves
Tge dovri per ina buna festa da Nadal? Per intgins èn quai forsa ils regals u ina buna tschavera. Per auters dovri forsa chandailas e gieus communabels. Sper tut las chaussas che procuran per ina bella atmosfera da Nadal datti era chaussas che pon ruinar la festa da Nadal. Forsa poi dar discussiuns u pitschnas charplinas en famiglia.